*„**One Piece**"*(იაპონ. ワンピース *ვან პი:სუ*) — იაპონური მანგას სერია, დაწერილი და ილუსტრირებული ეიჩირო ოდას მიერ. იგი იბეჭდება ყოველკვირეულ გაზეთ Shueisha-ში, 1997 წლის 22 ივლისიდან. დღემდე გამოცემულია 106 ტანკობონი. სიუჟეტში მოთხრობილია მანკი დ. ლუფის (იაპონ. モンキー・Ⅾ・ルフィ) შესახებ. იგი ახალგაზრდა მეკობრეა, რომელმაც ბავშვობაში შემთხვევით შეჭამა ეშმაკის ხილი (იაპონ. 悪魔の実 *აკუმა ნო მი*) — რეზინა-რეზინა (იაპონ. ゴムゴムの実 *გომუ გომუ ნო მი*), რის გამოც მისი სხეული იცვლება და რეზინის ხდება. იგი ქმნის დაჯგუფებას, რომელსაც ხალხმა შეარქვა „ჩალის ქუდის მეკობრეები" და იკვლევს გრანდ-ლაინს, რათა აღმოაჩინოს მსოფლიოს უდიდესი საგანძური და გახდეს მკობრეების შემდეგი მეფე.

მანგა ადაპტირებული იქნა ორიგინალურ ვიდეოანიმაციად, რომელიც 1998 წელს გამოვიდა, ხოლო Toei Animation-მა 1999 წელს გამოუშვა ანიმაციური ტელესერიალიც, რომელიც 1081 ეპიზოდს მოიცავს. Toei-მ აგრეთვე გამოუშვა 13 სრულმეტრაჟიანი ანიმაციური ფილმი, ერთი ოვა და 11 სპეციალური სატელევიზიო ეპიზოდი. ჩრდილოეთ ამერიკაში და დიდ ბრიტანეთში ლიცენზია მათ ჩვენებაზე Viz Media-მ მოიპოვა, ხოლო ავსტრალიაში - Madman Entertainment-მა. 4Kids Entertainment-ის მიერ ლიცენზირების შედეგად, *One Piece* 2004 წელს ჩრდილოეთ ამერიკაში ინგლისურად გამოვიდა, თუმცა მოგვიანებით ლიცენზია გაუქმდა და 2007 წელს მოპოვებული იქნა Funimation-ის მიერ.

*One Piece*-მა მოიპოვა საყოველთაო აღიარება პერსონაჟების, იუმორის და ხატვის სტილისთვის. მან დაამყარა გინესის მსოფლიო რეკორდი ერთი ავტორის მიერ ყველაზე ბევრი გამოცემული კომიქსებისთვის. 2021 წლისთვის გამოცემული იყო მანგის 490 მილიონი ერთეული.

### მიმოხილვა

ვან პისის სამყარო დასახლებულია ადამიანების და სხვადასხვა რასების, მაგალითად თევზკაცების, გრძელხელა ხალხის, გიგანტების და ბევრი სხვების მიერ. ის დაფარულია ორი დიდი ოკეანით, რომლებსაც ყოფს რედ-ლაინი — დიდი მთების სისტემა, რომელიც სამყაროში ერთადერთი კონტინენტია. გრანდ-ლაინი ეწოდება ოკეანურ დინებას, რომელიც რედ-ლაინის პერპენდიკულარულად მიედინება, რითაც სამყარო იყოფა ოთხ ზღვად: ისტ-ბლუ (East-Blue), ნორთ-ბლუ (North-Blue), ვესტ-ბლუ (West-Blue) და საუთ-ბლუ (South-Blue). გრანდ-ლაინს შემოსაზღვრულია ორი სარტყლით, სახელად „ქალმ-ბელტი" (Calm Belt), რომლებსაც ახასიათებს შტილი (უქარობა) და წყლის დინებების არ ქონა. მასში ბინადრობენ ზღვის მეფეები (გიგანტური თევზების სახეობა). მათ თავიდან ასარიდებლად საზღვაო ფლოტის გემები იყენებენ ზღვის პრიზმის ქვებს, ყველა სხვა გემი კი იძულებულია, გამოიყენოს უფრო საშიში გზა — რევერს-მაუნტინი (Revers Mountain). 

დინებები და ამინდი გრანდ-ლაინზე არ ემორჩილებიან ბუნების კანონებს. ამისდა მიუხედავად, კუნძულების გარშემო ჰავა სტაბილურია. აქ არსებული მაგნიტური ველის გამო ჩვეულებრივი კომპასები არ მუშაობენ, რაც ნავიგაციას უფრო ართულებს, რის გამოც აუცილებელი ხდება სპეციალური კომპასების გამოყენება, რომლებსაც უწოდებენ ლოგ-პოსებს. ლოგ-პოსები ახდენენ ავტოკორექციას თითუეული კუნძულის მაგნიტური ველისთვის. 

ვან პისის სამყაროში იყენებენ მოდიფიცირებულ ლოკოკინებს (დენ-დენ მუში) — ლოკოკინებს, რომელებმაც ტექნოლოგიური მოდიფიცირების შედეგად ელექტრონულ სიხშირეებებთან დაკავშირების უნარი მიიღეს, მაგალითად, სატელეფონო ხაზებთან, ფაქსის აპარატებთან, კამერებთან და ა.შ. მათი ნიჟარები შეიძლება გამოყენებულ იქნას კინეტიკური ენერგიის, ქარის, ხმის, სურათების და ტემპერატურის შესანახად.

რესურსები ინტერნეტში
--------------------

* ვიკისაწყობის ლოგო შეგიძლიათ იხილოთ მედიაფაილები თემაზე **„One Piece"** ვიკისაწყობში.

* ოფიციალური საიტი (იაპონური)
* მანგის ოფიციალური საიტი დაარქივებული 2011-02-24 საიტზე Wayback Machine.  (იაპონური)
* ანიმეს ოფიციალური საიტი Toei Animation-ზე (იაპონური)
* მანგის ოფიციალური საიტი (Viz Media)
* ოფიციალური საიტი დაარქივებული 2008-12-07 საიტზე Wayback Machine.  (Madman Entertainment)
* ანიმეს ოფიციალური საიტი (Funimation)
* „One Piece" (მანგა) საიტის Anime News Network ენციკლოპედიაში